-	De sidder derovre og er valgt ind og synes, at de bare kan bestemme alting, men de glemmer lige befolkningen. Sådan lyder det fra formanden for FH Nordjylland, Anna Kirsten Olesen, som mildest talt er rasende over, at regeringen vil erstatte fridagen Store Bededag med en almindelig arbejdsdag. Derfor tager hun og 578 andre søndag fra Nordjylland den lange tur gennem Jylland, Fyn og hele vejen til politikernes arbejdsplads på Christiansborg for at demonstrere. Ikke nok med de fysiske protester, der vil være søndag, så har også 460.000 i en skrivende stund skrevet under på at bevare Store Bededag. -	Der må være nogle politikere, der lader sig mærke med, at der så stor uro og mangel på opbakning til deres forslag om at afskaffe Store Bededag, siger Anna Kirsten Olesen. Symbolsk for netop Store Bededag medbringer man blandt andet hveder i bussen, som demonstranterne kan nyde på vejen til København. Mangler dialog Anna Kirsten Olesen er fuldt indforstået med, at der i det danske samfund skal findes yderligere økonomiske ressourcer. -	Det er vi fuldstændig bevidste om fra fagbevægelsen og arbejdsgiverens side af, men det er måden, de gør det på, vi er utilfredse med, siger hun og tilføjer: -	De glemmer at respektere os og tage os med på råd og med til forhandlinger om de her ting. Formanden for FH Nordjylland peger især på den manglende dialog fra regeringens side. -	Tag en snak og få snakket med os om det – kan I hjælpe os med at finde nogle løsninger på det her, så vi sammen finder løsninger. Så var vi fri for det her uro, siger Anna Kirsten Olesen. Andre helligdage i spil Som skrevet er Anna Kirsten Olesen og resten af FH Nordjylland klar over, at man skal gøre et eller andet for at finde de ekstra ressourcer. -	Hvis man skulle finde en anden dag, hvilken skulle det så være? -	Det kunne være anden påskedag, det kunne være anden pinsedag eller et eller andet, eller et eller andet vi kunne snakke om der. -	Hvorfor er de mindre vigtige end Store Bededag? -	Der er ikke nogen, der er mindre vigtige, men Store Bededag ligger i en periode, hvor man godt kan bruge den pause. I bund og grund er det dog den manglende dialog, som Anna Kirsten Olesen er utilfreds med. Flere medlemmer i fagforeningerne FH Nordjylland er et tværfagligt fællesskab for mere end 45 fagforeninger i Nordjylland, hvor der i alt er over 110.000 medlemmer. Ifølge Anna Kirsten Olesen kan de da også mærke, at flere melder sig ind i fagforeninger, nu hvor også overenskomstforhandlingerne nærmer sig. -	Der er flere årsager til, at man melder sig ind, og det er der flere, der gør, fordi de får øje på, hvor vigtig en spiller fagforeningen er i Danmark, lyder det.
Søndag er der lagt an til en stor demonstration på Christiansborg Slotsplads, når næsten 600 nordjyder og mange andre danskere protesterer mod afskaffelsen af Store Bededag.